स्मृति ने रामकली, राजकली, निर्मला, इसराजी तथा मंजौका नामक महिलाओं को मंच पर बुलाकर आम के पौधे वितरित किये। केन्द्रीय मंत्री का भाषण खत्म होने के बाद पंडाल में बैठे करीब 150 शिक्षामित्रों ने अपनी मांगों को लेकर हंगामा और नारेबाजी शुरू कर दी। केन्द्रीय मंत्री ने उन्हें मंच से आश्वासन दिया कि उन्होंने उत्तर प्रदेश सरकार से शिक्षामित्रों के सम्बन्ध में ब्यौरा केन्द्र को उपलब्ध कराने को कहा है ब्यौरा मिलने के बाद केन्द्र सरकार उचित कदम उठाएगी।